RescueDoppler-prosedyrer og oppgaver for operativt personell

|  |  |
| --- | --- |
| **Trial:** RescueDoppler REK-582681/CIV-NO-23-05-043033 | **Sponsor**: NTNU |
| **Site no.:** 2 – Nordlandssykehuset HF (Bodø) | **Principal Investigator:** Gregory Hautois |

Operativt personell defineres som sykepleiere og leger ved prehospital klinikk på Nordlandssykehuset som har mottatt opplæring i RescueDoppler-prosedyrer og som har underskrevet opplæringslogg samt delegasjonslogg.

Opplæring blir gitt av studieledelsen samt forskningssykepleier. Prosedyre for operativt personell skal være fysisk tilgjengelig for personalet, men er også tilgjengelig via en QR-kode som finnes på RescueDoppler-plakaten plassert på klinikken. Opplæringsvideoer og manual for bruk av RescueDoppler-utstyr er også tilgjengelig via denne QR-koden.

# Oppgaver:

Operativt personell har ansvar for å vurdere pasienter for inklusjon i studien. Følgende inklusjons- og eksklusjonskriterier gjelder:

|  |  |
| --- | --- |
| Inklusjon  | Eksklusjon |
| Pasienten er over 18 år | Gjenoppliving avsluttes da pasienten er registrert som HLR-minus |
| Pasienten presenterer med akutt hjertestans definert som plutselig tap av hjertefunksjon, pust og bevissthet | Pasienten har store skader/ traumer hvor det ikke er mulig å feste RD-proben. |

Personalet skal tilstrebe å ta i bruk RescueDoppler-utstyret dersom pasienten oppfyller inklusjonskriterier.

Når operativt personale forlater pasient skal de ta med seg utstyret inkludert RescueDoppler-engangsutstyr og innpakking. Engangsutstyr og innpakking plasseres i en pose.

RescueDoppler prosjektperm er plassert i nærheten av Utsteinsskjema og inneholder konvolutter med sjekkliste for personalet. I konvoluttene finnes RescueDoppler evalueringsskjema samt skjema for hjertestansepisode. Disse skal fylles ut så snart det lar seg gjøre. Skjema samt pose med engangsutstyr legges i konvolutt før konvolutt forsegles og plasseres bakerst i permen.

Alle mulige bieffekter, feil eller mangler på utstyr (adverse events (AE)) skal rapporteres av operativt personell direkte til principal investigator (PI), Gregory Hautois via tlf.: 95 06 73 01. Navn og kontaktinformasjon til PI finnes på RescueDoppler-plakat samt i prosjektperm.

AE defineres kort som en uheldig medisinsk hendelse, sykdom, skade eller klinisk tegn hos en pasient/bruker/helsepersonell hvis det medisinske utstyret (RescueDoppler) er brukt/applikert på/av eller forsøkt brukt/applikert på/av og som ikke nødvendigvis har direkte sammenheng med det medisinske utstyret.